title: Decizia (UE) 2017/2007 a Consiliului din 8 noiembrie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a treia tranșă pentru exercițiul 2017

text:
               9.11.2017

               RO

               Jurnalul Oficial al Uniunii Europene

               L 290/19

         DECIZIA (UE) 2017/2007 A CONSILIULUI
   din 8 noiembrie 2017
   privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a treia tranșă pentru exercițiul 2017
   CONSILIUL UNIUNII EUROPENE,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat ultima dată (denumit în continuare „Acordul de parteneriat ACP-UE”),
   având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (2), în special articolul 7 alineatul (2),
   având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (3) (denumit în continuare „Regulamentul financiar al celui de al 11-lea FED”), în special articolul 21 alineatul (5),
   având în vedere propunerea Comisiei Europene,
   întrucât:

               (1)

               În conformitate cu procedura prevăzută la articolul 21 alineatul (5) din Regulamentul financiar al celui de al 11-lea FED, Comisia prezintă, până la 10 octombrie 2017, o propunere în care se specifică: (a) valoarea celei de a treia tranșe a contribuției pentru exercițiul 2017; și (b) valoarea anuală revizuită a contribuției pentru exercițiul 2017, în cazul în care valoarea nu corespunde nevoilor reale.

               (2)

               În conformitate cu articolul 52 din Regulamentul financiar al celui de al 11-lea FED, Banca Europeană de Investiții (BEI) a transmis Comisiei previziunile sale actualizate cu privire la angajamentele și plățile pentru instrumentele pe care le gestionează.

               (3)

               Articolul 22 alineatul (1) din Regulamentul financiar al celui de al 11-lea FED prevede că solicitările de contribuții utilizează mai întâi sumele stabilite pentru Fondurile europene de dezvoltare (FED) anterioare. Prin urmare, ar trebui să se facă o solicitare de fonduri din cel de al 11-lea FED.

               (4)

               Prin Decizia (UE) 2016/2026 (4), la 15 noiembrie 2016, Consiliul a adoptat, în baza unei propuneri a Comisiei, decizia de a stabili valoarea anuală a contribuțiilor statelor membre la FED pentru exercițiul 2017 la 3 850 000 000 EUR pentru Comisie și la 150 000 000 EUR pentru BEI.

               (5)

               Prin Decizia (UE) 2017/1206 (5), la 4 iulie 2017, Consiliul a adoptat o reducere a contribuției din fondurile dezangajate ale celui de al optulea și al nouălea FED în valoare de 200 000 000 EUR,

         ADOPTĂ PREZENTA DECIZIE:
   Articolul 1
   Contribuțiile individuale la FED pe care statele membre trebuie să le plătească Comisiei și BEI în cadrul celei de a treia tranșe pentru exercițiul 2017 sunt prevăzute în tabelul din anexa la prezenta decizie.
   Plata acestor contribuții poate fi combinată cu ajustările efectuate în contextul punerii în aplicare a reducerii contribuțiilor în valoare de 200 000 000 EUR din fondurile dezangajate în cadrul celui de al optulea și al nouălea FED, în urma unui plan de ajustare comunicat de fiecare stat membru.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 noiembrie 2017.

            Pentru Consiliu

            Președintele

         M. MAASIKAS

      (1)  JO L 317, 15.12.2000, p. 3.

      (2)  JO L 210, 6.8.2013, p. 1.

      (3)  JO L 58, 3.3.2015, p. 17.

      (4)  Decizia (UE) 2016/2026 a Consiliului din 15 noiembrie 2016 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2018, cuantumul anual pentru exercițiul 2017, prima tranșă pentru exercițiul 2017 și previziuni cu caracter indicativ și neobligatoriu privind valorile anuale prevăzute ale contribuțiilor pentru exercițiile 2019 și 2020 (JO L 313, 19.11.2016, p. 25).

      (5)  Decizia (UE) 2017/1206 a Consiliului din 4 iulie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru 2017 (JO L 173, 6.7.2017, p. 15).

      ANEXĂ

                  STAT MEMBRU

                  Cheie al 10-lea FED (%)

                  Cheie al 11-lea FED (%)

                  A treia tranșă pentru exercițiul 2017 (EUR)

                  Total

                  Comisia Europeană

                  BEI

                  Al 11-lea FED

                  Al 10-lea FED

                  BELGIA

                  3,53

                  3,24927

                  27 618 795,00

                  0,00

                  27 618 795,00

                  BULGARIA

                  0,14

                  0,21853

                  1 857 505,00

                  0,00

                  1 857 505,00

                  REPUBLICA CEHĂ

                  0,51

                  0,79745

                  6 778 325,00

                  0,00

                  6 778 325,00

                  DANEMARCA

                  2,00

                  1,98045

                  16 833 825,00

                  0,00

                  16 833 825,00

                  GERMANIA

                  20,50

                  20,57980

                  174 928 300,00

                  0,00

                  174 928 300,00

                  ESTONIA

                  0,05

                  0,08635

                  733 975,00

                  0,00

                  733 975,00

                  IRLANDA

                  0,91

                  0,94006

                  7 990 510,00

                  0,00

                  7 990 510,00

                  GRECIA

                  1,47

                  1,50735

                  12 812 475,00

                  0,00

                  12 812 475,00

                  SPANIA

                  7,85

                  7,93248

                  67 426 080,00

                  0,00

                  67 426 080,00

                  FRANȚA

                  19,55

                  17,81269

                  151 407 865,00

                  0,00

                  151 407 865,00

                  CROAȚIA

                  0,00

                  0,22518

                  1 914 030,00

                  0,00

                  1 914 030,00

                  ITALIA

                  12,86

                  12,53009

                  106 505 765,00

                  0,00

                  106 505 765,00

                  CIPRU

                  0,09

                  0,11162

                  948 770,00

                  0,00

                  948 770,00

                  LETONIA

                  0,07

                  0,11612

                  987 020,00

                  0,00

                  987 020,00

                  LITUANIA

                  0,12

                  0,18077

                  1 536 545,00

                  0,00

                  1 536 545,00

                  LUXEMBURG

                  0,27

                  0,25509

                  2 168 265,00

                  0,00

                  2 168 265,00

                  UNGARIA

                  0,55

                  0,61456

                  5 223 760,00

                  0,00

                  5 223 760,00

                  MALTA

                  0,03

                  0,03801

                  323 085,00

                  0,00

                  323 085,00

                  ȚĂRILE DE JOS

                  4,85

                  4,77678

                  40 602 630,00

                  0,00

                  40 602 630,00

                  AUSTRIA

                  2,41

                  2,39757

                  20 379 345,00

                  0,00

                  20 379 345,00

                  POLONIA

                  1,30

                  2,00734

                  17 062 390,00

                  0,00

                  17 062 390,00

                  PORTUGALIA

                  1,15

                  1,19679

                  10 172 715,00

                  0,00

                  10 172 715,00

                  ROMÂNIA

                  0,37

                  0,71815

                  6 104 275,00

                  0,00

                  6 104 275,00

                  SLOVENIA

                  0,18

                  0,22452

                  1 908 420,00

                  0,00

                  1 908 420,00

                  SLOVACIA

                  0,21

                  0,37616

                  3 197 360,00

                  0,00

                  3 197 360,00

                  FINLANDA

                  1,47

                  1,50909

                  12 827 265,00

                  0,00

                  12 827 265,00

                  SUEDIA

                  2,74

                  2,93911

                  24 982 435,00

                  0,00

                  24 982 435,00

                  REGATUL UNIT

                  14,82

                  14,67862

                  124 768 270,00

                  0,00

                  124 768 270,00

                  TOTAL UE-28

                  100,00

                  100,00

                  850 000 000,00

                  0,00

                  850 000 000,00


title: Decizia (UE) 2017/1996 a Comisiei din 6 noiembrie 2017 de menținere în Jurnalul Oficial al Uniunii Europene a referinței standardului armonizat EN 12285-2:2005 privind rezervoarele de oțel executate în atelier, în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE. )

text:
               7.11.2017

               RO

               Jurnalul Oficial al Uniunii Europene

               L 288/39

         DECIZIA (UE) 2017/1996 A COMISIEI
   din 6 noiembrie 2017
   de menținere în Jurnalul Oficial al Uniunii Europene a referinței standardului armonizat EN 12285-2:2005 privind rezervoarele de oțel executate în atelier, în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 18 alineatul (2),
   întrucât:

               (1)

               În temeiul Regulamentului (UE) nr. 305/2011, standardele armonizate prevăzute la articolul 17 trebuie să îndeplinească cerințele sistemului armonizat prevăzut în respectivul regulament sau prin intermediul său.

               (2)

               În februarie 2005, Comitetul European de Standardizare (CEN) a adoptat standardul armonizat 12285-2:2005 „Rezervoare de oțel executate în atelier. Partea 2: Rezervoare cilindrice orizontale cu pereți simpli sau dubli pentru depozitarea deasupra solului a lichidelor inflamabile și neinflamabile care poluează apa”. Referința standardului respectiv a fost publicată ulterior în Jurnalul Oficial al Uniunii Europene
                   (2). Referința standardului a fost republicată de mai multe ori, cel mai recent în 2017 (3).

               (3)

               La 21 august 2015, Germania a lansat o obiecție formală în ceea ce privește standardul armonizat EN 12285-2:2005. Obiecția formală s-a bazat pe faptul că standardul respectiv nu conținea metode armonizate pentru a asigura rezistența mecanică, capacitatea portantă, etanșeitatea, stabilitatea și rezistența la fragmentare sau concasare a produselor în cauză atunci când sunt instalate în zone seismice sau inundabile. În consecință, Germania a solicitat restricționarea referinței standardului care a fost publicată în Jurnalul Oficial al Uniunii Europene, și anume excluderea zonelor seismice sau inundabile din sfera sa de aplicare sau, alternativ, retragerea completă a referinței standardului respectiv.

               (4)

               Potrivit Germaniei, standardul respectiv nu conține prevederi pentru evaluarea performanței produselor pentru construcții în cauză atunci când sunt instalate în zone supuse riscului de cutremure sau de inundații. Metodele de evaluare necesare în acest sens lipsesc cu desăvârșire în ceea ce privește proiectarea, structura de sprijin sau ancorarea rezervoarelor. În plus, nu se poate evalua în ce măsură poate fi absorbit impactul sarcinilor care rezultă în urma cutremurelor sau inundațiilor.

               (5)

               Germania a considerat că aceste lacune constituie o încălcare a articolului 17 alineatul (3) din Regulamentul (UE) nr. 305/2011, dat fiind că standardul în discuție nu îndeplinește în totalitate cerințele prevăzute în mandatul relevant, astfel cum se prevede la articolul 18 din regulamentul respectiv.

               (6)

               La evaluarea admisibilității afirmațiilor prezentate, ar trebui remarcat faptul că presupusele necesități suplimentare prezentate de Germania se referă la instalarea și utilizarea ulterioară a produselor în cauză în zone supuse riscului de cutremure sau inundații.

               (7)

               Cu toate acestea, în conformitate cu articolul 17 alineatul (3) din Regulamentul (UE) nr. 305/2011, standardele armonizate trebuie să definească metodele și criteriile de evaluare a performanței produselor vizate. Scopul sistemului armonizat prevăzut în sau prin respectivul regulament este de a stabili condiții armonizate de comercializare a produselor pentru construcții, nu de a prevedea norme pentru instalarea sau utilizarea lor.

               (8)

               Cu toate acestea, drepturile de a prezenta obiecții formale în conformitate cu articolul 18 din Regulamentul (UE) nr. 305/2011 nu pot fi extinse la afirmații care se referă la alte aspecte decât conținutul standardelor în cauză. Astfel de afirmații trebuie, prin urmare, să fie considerate inadmisibile în contextul obiecțiilor formale.

               (9)

               Prin urmare, având în vedere că prima solicitare a Germaniei, și anume restricționarea referinței standardului prin excluderea zonelor seismice sau inundabile din sfera sa de aplicare, vizează alte aspecte decât conținutul standardului în cauză, solicitarea ar trebui să fie considerată inadmisibilă.

               (10)

               Solicitarea generală alternativă a Germaniei, și anume retragerea completă a referinței standardului, se bazează în principal pe caracterul inadecvat al standardului în forma sa actuală, în special în ceea ce privește instalarea și utilizarea ulterioară a produselor în cauză în zonele seismice sau inundabile.

               (11)

               Cu toate acestea, statele membre își mențin pe deplin dreptul de a reglementa condițiile specifice pentru instalarea sau utilizarea produselor pentru construcții, cu condiția ca aceste condiții specifice să nu presupună cerințe de evaluare a performanței produselor care încalcă sistemul armonizat. Prin urmare, statele membre sunt în măsură să interzică sau să limiteze instalarea sau utilizarea produselor în cauză în zonele seismice sau inundabile, așa cum este cazul în prezent în Germania.

               (12)

               Pe baza conținutului standardului EN 12285-2:2005, precum și pe baza informațiilor prezentate de Germania, de CEN și de industrie și după consultarea comitetelor instituite prin articolul 64 din Regulamentul (UE) nr. 305/2011 și prin articolul 22 din Regulamentul (UE) nr. 1025/2012 al Parlamentului European și al Consiliului (4), s-a hotărât prin consens general că referința standardului respectiv ar trebui menținută în Jurnalul Oficial al Uniunii Europene.

               (13)

               Prin urmare, afirmația privind caracterul incomplet al standardului respectiv nu ar trebui să fie considerată un motiv suficient pentru retragerea completă a referinței standardului EN 12285-2:2005 din Jurnalul Oficial al Uniunii Europene.

               (14)

               Prin urmare, referința standardului EN 12285-2:2005 ar trebui să fie menținută în Jurnalul Oficial al Uniunii Europene,

         ADOPTĂ PREZENTA DECIZIE:
   Articolul 1
   Referința standardului armonizat EN 12285-2:2005 „Rezervoare de oțel executate în atelier. Partea 2: Rezervoare cilindrice orizontale cu pereți simpli sau dubli pentru depozitarea deasupra solului a lichidelor inflamabile și neinflamabile care poluează apa” trebuie să fie menținută în Jurnalul Oficial al Uniunii Europene.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 6 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 88, 4.4.2011, p. 5.

      (2)  Comunicarea Comisiei în cadrul punerii în aplicare a Directivei 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (JO C 319, 14.12.2005, p. 1).

      (3)  Comunicarea Comisiei în cadrul punerii în aplicare a Regulamentului (UE) nr. 305/2011 al Parlamentului European și al Consiliului de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (JO C 267, 11.8.2017, p. 16).

      (4)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).


title: Decizia (UE, Euratom) 2017/1998 a Consiliului din 6 noiembrie 2017 de numire a unui membru, propus de Regatul Spaniei, în cadrul Comitetului Economic și Social European

text:
               8.11.2017

               RO

               Jurnalul Oficial al Uniunii Europene

               L 289/7

         DECIZIA (UE, Euratom) 2017/1998 A CONSILIULUI
   din 6 noiembrie 2017
   de numire a unui membru, propus de Regatul Spaniei, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului spaniol,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului doamnei Catalina Ana VICENS GUILLÉN,

         ADOPTĂ PREZENTA DECIZIE:
   Articolul 1
   Doamna María NIKOLOPOULOU, Comisiones Obreras (CC.OO), este numită în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 noiembrie 2017.

            Pentru Consiliu

            Președintele

         T. TAMM

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia (UE) 2017/1995 a Comisiei din 6 noiembrie 2017 de menținere în Jurnalul Oficial al Uniunii Europene a referinței standardului armonizat EN 13341:2005 + A1:2011 privind rezervoarele termoplastice statice pentru depozitarea deasupra solului a combustibililor pentru încălzire, a benzinei și a motorinei pentru uz casnic, în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE. )

text:
               7.11.2017

               RO

               Jurnalul Oficial al Uniunii Europene

               L 288/36

         DECIZIA (UE) 2017/1995 A COMISIEI
   din 6 noiembrie 2017
   de menținere în Jurnalul Oficial al Uniunii Europene a referinței standardului armonizat EN 13341:2005 + A1:2011 privind rezervoarele termoplastice statice pentru depozitarea deasupra solului a combustibililor pentru încălzire, a benzinei și a motorinei pentru uz casnic, în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 18 alineatul (2),
   întrucât:

               (1)

               În temeiul Regulamentului (UE) nr. 305/2011, standardele armonizate prevăzute la articolul 17 trebuie să îndeplinească cerințele sistemului armonizat prevăzut în respectivul regulament sau prin intermediul său.

               (2)

               În ianuarie 2011, Comitetul European de Standardizare (CEN) a adoptat standardul armonizat EN 13341:2005 + A1:2011 „Rezervoare termoplastice statice pentru depozitarea deasupra solului a combustibililor pentru încălzire, a benzinei și a motorinei pentru uz casnic. Rezervoare de polietilenă injectată prin suflare, de polietilenă injectată prin centrifugare și de poliamidă 6 prin polimerizare anionică. Cerințe și metode de încercare”. Referința standardului respectiv a fost publicată ulterior în Jurnalul Oficial al Uniunii Europene
                   (2). Referința standardului a fost republicată de mai multe ori, cel mai recent în 2017 (3).

               (3)

               La 21 august 2015, Germania a lansat o procedură de obiecție formală în ceea ce privește standardul armonizat EN 13341:2005 + A1:2011. Obiecția formală s-a bazat pe faptul că standardul respectiv nu conținea metode armonizate pentru a asigura rezistența mecanică, capacitatea portantă, stabilitatea și rezistența la fragmentare sau concasare a produselor în cauză atunci când sunt instalate în zone seismice sau inundabile. În consecință, Germania a solicitat restricționarea referinței standardului care a fost publicată în Jurnalul Oficial al Uniunii Europene, și anume excluderea zonelor seismice sau inundabile din sfera sa de aplicare sau, alternativ, retragerea completă a referinței standardului respectiv.

               (4)

               Potrivit Germaniei, standardul respectiv nu conține prevederi pentru evaluarea performanței produselor pentru construcții în cauză atunci când sunt instalate în zone expuse riscului de cutremure sau de inundații. Metodele de evaluare necesare în acest sens lipsesc cu desăvârșire în ceea ce privește proiectarea, structura de sprijin sau ancorarea rezervoarelor. În plus, nu se poate evalua în ce măsură poate fi absorbit impactul sarcinilor care rezultă în urma cutremurelor sau inundațiilor.

               (5)

               Germania a considerat că aceste lacune constituie o încălcare a articolului 17 alineatul (3) din Regulamentul (UE) nr. 305/2011, dat fiind că standardul în discuție nu îndeplinește în totalitate cerințele prevăzute în mandatul relevant, astfel cum se prevede la articolul 18 din regulamentul respectiv.

               (6)

               La evaluarea admisibilității afirmațiilor prezentate, ar trebui remarcat faptul că presupusele necesități suplimentare prezentate de Germania se referă la instalarea și utilizarea ulterioară a produselor în cauză în zone expuse riscului de cutremure sau inundații.

               (7)

               Cu toate acestea, în conformitate cu articolul 17 alineatul (3) din Regulamentul (UE) nr. 305/2011, standardele armonizate trebuie să definească metodele și criteriile de evaluare a performanței produselor vizate. Scopul sistemului armonizat prevăzut în sau prin respectivul regulament este de a stabili condiții armonizate de comercializare a produselor pentru construcții, nu de a prevedea norme pentru instalarea sau utilizarea lor.

               (8)

               Cu toate acestea, drepturile de a prezenta obiecții formale în conformitate cu articolul 18 din Regulamentul (UE) nr. 305/2011 nu pot fi extinse la afirmații care se referă la alte aspecte decât conținutul standardelor în cauză. Astfel de afirmații trebuie, prin urmare, să fie considerate inadmisibile în contextul obiecțiile formale.

               (9)

               Prin urmare, având în vedere că prima solicitare a Germaniei, și anume restricționarea referinței standardului prin excluderea zonelor seismice sau inundabile din sfera sa de aplicare, vizează alte aspecte decât conținutul standardului în cauză, solicitarea ar trebui să fie considerată inadmisibilă.

               (10)

               Solicitarea generală alternativă a Germaniei, și anume retragerea completă a referinței standardului, se bazează în principal pe caracterul inadecvat al standardului în forma sa actuală, în special în ceea ce privește instalarea și utilizarea ulterioară a produselor în cauză în zonele seismice sau inundabile.

               (11)

               Cu toate acestea, statele membre își mențin pe deplin dreptul de a reglementa condițiile specifice pentru instalarea sau utilizarea produselor pentru construcții, cu condiția ca aceste condiții specifice să nu presupună cerințe de evaluare a performanței produselor care încalcă sistemul armonizat. Prin urmare, statele membre sunt în măsură să interzică sau să limiteze instalarea sau utilizarea produselor în cauză în zonele seismice sau inundabile, așa cum este cazul în prezent în Germania.

               (12)

               Pe baza conținutului standardului EN 13341:2005 + A1:2011, precum și pe baza informațiilor prezentate de Germania, de CEN și de industrie și după consultarea comitetelor instituite prin articolul 64 din Regulamentul (UE) nr. 305/2011 și prin articolul 22 din Regulamentul (UE) nr. 1025/2012 al Parlamentului European și al Consiliului (4), s-a hotărât prin consens general că referința standardului respectiv ar trebui menținută în Jurnalul Oficial al Uniunii Europene.

               (13)

               Prin urmare, afirmația privind caracterul incomplet al standardului respectiv nu ar trebui să fie considerată un motiv suficient pentru retragerea completă a referinței standardului EN 13341:2005 + A1:2011 din Jurnalul Oficial al Uniunii Europene.

               (14)

               Prin urmare, referința standardului EN 13341:2005 + A1:2011 ar trebui să fie menținută în Jurnalul Oficial al Uniunii Europene,

         ADOPTĂ PREZENTA DECIZIE:
   Articolul 1
   Referința standardului armonizat EN 13341:2005+A1:2011 „Rezervoare termoplastice statice pentru depozitarea deasupra solului a combustibililor pentru încălzire, a benzinei și a motorinei pentru uz casnic – Rezervoare de polietilenă injectată prin suflare, de polietilenă injectată prin centrifugare și de poliamidă 6 prin polimerizare anionică. Cerințe și metode de încercare” se menține în Jurnalul Oficial al Uniunii Europene.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 6 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 88, 4.4.2011, p. 5.

      (2)  Comunicare a Comisiei în cadrul implementării Directivei Consiliului 89/106/CEE din 21 decembrie 1988 privind armonizarea legislativă și administrativă a statelor membre referitoare la produsele pentru construcții (JO C 246, 24.8.2011, p. 1).

      (3)  Comunicarea Comisiei în cadrul punerii în aplicare a Regulamentului (UE) nr. 305/2011 al Parlamentului European și al Consiliului de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (JO C 267, 11.8.2017, p. 16).

      (4)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).


title: Decizia (UE) 2017/1999 a Consiliului din 6 noiembrie 2017 de numire a unui membru și a doi supleanți, propuși de Regatul Belgiei, în cadrul Comitetului Regiunilor

text:
               8.11.2017

               RO

               Jurnalul Oficial al Uniunii Europene

               L 289/8

         DECIZIA (UE) 2017/1999 A CONSILIULUI
   din 6 noiembrie 2017
   de numire a unui membru și a doi supleanți, propuși de Regatul Belgiei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului belgian,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Jean-François ISTASSE.

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Rudy DEMOTTE.

               (4)

               Un loc de supleant în cadrul Comitetului Regiunilor a devenit vacant ca urmare a numirii domnului Marc HENDRICKX în calitatea de membru în cadrul aceluiași comitet,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membru:

                           —

                           domnul Marc HENDRICKX, Lid van het Vlaams Parlement;

               (b)

               în calitatea de supleanți:

                           —

                           domnul Jan VAN ESBROECK, Lid van het Vlaams Parlement,

                           —

                           domnul Jean-François ISTASSE, Conseiller communal de Verviers.

         Articolul 2
   Prezenta decizie intră în vigoare la data adoptării.

      Adoptată la Bruxelles, 6 noiembrie 2017.

            Pentru Consiliu

            Președintele

         T. TAMM

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


               9.11.2017

               RO

               Jurnalul Oficial al Uniunii Europene

               C 378/265

         P7_TA(2014)0217
   Numărul delegațiilor interparlamentare, al delegațiilor la comisiile parlamentare mixte și al delegațiilor la comisiile parlamentare de cooperare și la adunările parlamentare multilaterale
   Decizia Parlamentului European din 12 martie 2014 privind privind numărul delegațiilor interparlamentare, al delegațiilor la comisiile parlamentare mixte, precum și al delegațiilor la comisiile de cooperare parlamentară și la Adunările parlamentare multilaterale (2014/2632(RSO))
   (2017/C 378/33)

      Parlamentul European,

               —

               având în vedere propunerea Conferinței președinților,

               —

               având în vedere acordurile de asociere, cooperare și de altă natură încheiate de Uniunea Europeană cu țări terțe;

               —

               având în vedere articolele 198 și 200 din Regulamentul său de procedură,

               A.

               doritor să consolideze democrația parlamentară prin încurajarea unui dialog interparlamentar continuu,

               1.

               decide ca numărul delegațiilor și al grupărilor lor regionale să fie după cum urmează:

                           (a)

                              Europa, Balcanii de Vest și Turcia

                           Delegații la:

                                       —

                                       Comisia parlamentară mixtă UE- Fosta Republică Iugoslavă a Macedoniei

                                       —

                                       Comisia parlamentară mixtă UE-Turcia

                                 Delegația pentru relațiile cu Elveția și Norvegia, la Comisia parlamentară mixtă UE-Islanda și la Comisia parlamentară mixtă a Spațiului Economic European (SEE)
                           Delegația la Comisia parlamentară de stabilizare și de asociere UE-Serbia (CPSA UE-Serbia)
                           Delegația la Comisia parlamentară de stabilizare și de asociere UE-Albania (CPSA UE-Albania)
                           Delegația la Comisia parlamentară de stabilizare și de asociere UE-Muntenegru (CPSA UE-Muntenegru)
                           Delegația pentru relațiile cu Bosnia-Herțegovina și Kosovo

                           (b)

                              Statele Parteneriatului Estic și Parteneriatul cu Rusia

                           Delegația la Comisia parlamentară de cooperare UE-Rusia
                           Delegația la Comisia parlamentară de cooperare UE-Ucraina
                           Delegația la Comisia parlamentară de cooperare UE-Moldova
                           Delegația pentru relațiile cu Belarus
                           Delegația la comisiile parlamentare de cooperare UE-Armenia, UE-Azerbaidjan și UE-Georgia

                           (c)

                              Maghreb, Mashrek, Israel și Palestina

                           Delegații pentru relațiile cu:

                                       —

                                       Israel

                                       —

                                       Consiliul Legislativ Palestinian

                                       —

                                       țările din Maghreb și cu Uniunea Maghrebului Arab

                                       —

                                       țările din Mashrek

                           (d)

                              Peninsula Arabă, Irak și Iran

                           Delegații pentru relațiile cu:

                                       —

                                       Peninsula Arabă

                                       —

                                       Irak

                                       —

                                       Iranul

                           (e)

                              Americi

                           Delegații pentru relațiile cu:

                                       —

                                       Statele Unite

                                       —

                                       Canada

                                       —

                                       Republica Federativă a Braziliei

                                       —

                                       țările din America Centrală

                                       —

                                       țările din Comunitatea Andină

                                       —

                                       Mercosur

                                 Delegația la Comisia parlamentară mixtă UE-Mexic
                           Delegația la Comisia parlamentară mixtă UE-Chile
                           Delegația la Comisia parlamentară mixtă UE-Cariforum

                           (f)

                              Asia/Pacific

                           Delegații pentru relațiile cu:

                                       —

                                       Japonia

                                       —

                                       Republica Populară Chineză

                                       —

                                       India

                                       —

                                       Afganistan

                                       —

                                       țările din Asia de Sud

                                       —

                                       țările din Asia de Sud-Est și cu Asociația Națiunilor din Asia de Sud-Est (ASEAN)

                                       —

                                       Peninsula Coreeană

                                       —

                                       Australia și Noua Zeelandă

                                 Delegația la Comisiile parlamentare de cooperare UE- Kazahstan, UE- Kârgâzstan, UE-Uzbekistan, UE-Tadjikistan și Delegația pentru relațiile cu Turkmenistan și Mongolia:

                           (g)

                              Africa

                           Delegații pentru relațiile cu:

                                       —

                                       Africa de Sud

                                       —

                                       Parlamentul Panafrican

                           (h)

                              Adunări multilaterale

                           Delegația la Adunarea Parlamentară Paritară ACP-UE
                           Delegația la Adunarea Parlamentară a Uniunii pentru Mediterana
                           Delegația la Adunarea Parlamentară Euro-Latinoamericană (Eurolat)
                           Delegația la Adunarea Parlamentară Euronest
                           Delegația pentru relațiile cu Adunarea Parlamentară a NATO

               2.

               decide că membrii comisiilor parlamentare create pe baza Acordului de parteneriat economic (APC) să fie aleși exclusiv din cadrul Comisiei pentru comerț internațional și al Comisiei pentru dezvoltare, asigurând menținerea rolului coordonator al Comisiei pentru comerț internațional, competentă în fond, precum și că aceștia ar trebui să-și coordoneze strâns activitatea cu Adunarea Parlamentară Paritară ACP-UE;

               3.

               decide că membrii Delegației la Adunarea Parlamentară a Uniunii pentru Mediterana, ai Delegației la Adunarea Parlamentară Euro-Latinoamericană și ai Delegația la Adunarea Parlamentară Euronest să fie aleși exclusiv din cadrul delegațiilor bilaterale sau subregionale aferente fiecărei adunări;

               4.

               decide că membrii Delegației pentru relațiile cu Adunarea Parlamentară a NATO să fie aleși în mod exclusiv din cadrul Subcomisiei pentru securitate și apărare;

               5.

               decide că Conferința președinților de delegație ar trebui să redacteze un proiect de calendar bianual, care ar urma să fie adoptat de Conferința președinților după consultarea Comisiei pentru afaceri externe, a Comisiei pentru dezvoltare și a Comisiei pentru comerț internațional, cu condiția ca Conferința președinților să poată modifica calendarul în cauză pentru a răspunde unor evenimente politice;

               6.

               decide ca grupurile politice și deputații neafiliați să numească supleanți permanenți care vor activa în fiecare tip de delegație și ca numărul acestor supleanți să nu poată depăși numărul membrilor titulari care reprezintă grupurile sau deputații neafiliați;

               7.

               decide să intensifice cooperarea cu comisiile implicate în activitatea delegațiilor și să le consulte mai des prin organizarea unor reuniuni comune între aceste organisme, la locurile obișnuite de desfășurare a activității;

               8.

               va încerca să asigure că, în practică, unul sau mai mulți dintre raportorii/președinții comisiilor pot lua parte și ei la reuniunile delegațiilor, ale comisiilor interparlamentare mixte, ale comisiilor parlamentare de cooperare și ale adunărilor parlamentare multilaterale; decide, ca Președintele, la cererea comună a președintelui delegației și a președintelui comisiei implicate, să autorizeze misiuni de acest tip;

               9.

               decide că prezenta decizie intră în vigoare în prima perioadă de sesiune a celei de-a opta legislaturi;

               10.

               încredințează Președintelui sarcina de a transmite prezenta decizie Consiliului, Comisiei și Serviciului European de Acțiune Externă.


title: Decizia (PESC) 2017/2071 a Consiliului din 13 noiembrie 2017 de numire a Reprezentantului Special al Uniunii Europene pentru Caucazul de Sud și criza din Georgia

text:
               14.11.2017

               RO

               Jurnalul Oficial al Uniunii Europene

               L 295/55

         DECIZIA (PESC) 2017/2071 A CONSILIULUI
   din 13 noiembrie 2017
   de numire a Reprezentantului Special al Uniunii Europene pentru Caucazul de Sud și criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 8 iulie 2014, Consiliul a adoptat Decizia 2014/438/PESC (1) de numire a domnului Herbert SALBER în calitatea de Reprezentant Special al Uniunii Europene (RSUE) pentru Caucazul de Sud și criza din Georgia.

               (2)

               La 17 februarie 2017, Consiliul a adoptat Decizia (PESC) 2017/299 (2) privind prelungirea mandatului RSUE pentru Caucazul de Sud și criza din Georgia până la 30 iunie 2018.

               (3)

               Ca urmare a numirii domnului Herbert SALBER în altă funcție, domnul Toivo KLAAR ar trebui să fie numit în calitatea de RSUE pentru Caucazul de Sud și criza din Georgia începând cu 13 noiembrie 2017.

               (4)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   (1)   Mandatul domnului Herbert SALBER în calitatea de Reprezentant Special al Uniunii Europene (RSUE) pentru Caucazul de Sud și criza din Georgia se încheie la 15 august 2017.
   (2)   Domnul Toivo KLAAR este numit în calitatea de RSUE pentru Caucazul de Sud și criza din Georgia de la 13 noiembrie 2017 până la 30 iunie 2018. Acesta își exercită mandatul în conformitate cu Decizia (PESC) 2017/299.
   (3)   Consiliul poate decide ca mandatul RSUE să se încheie mai devreme, pe baza unei evaluări realizate de Comitetul politic și de securitate și a unei propuneri din partea Înaltului Reprezentant al Uniunii pentru afaceri externe și politica de securitate.
   Articolul 2
   Cheltuielile legate de continuitatea administrativă dintre mandatele RSUE în perioada cuprinsă între 15 august 2017 și 12 noiembrie 2017 se acoperă din valoarea de referință financiară stabilită la articolul 5 alineatul (1) din Decizia (PESC) 2017/299.
   Articolul 3
   Prezenta decizie intră în vigoare la data adoptării.
   Articolul 1 alineatul (1) și articolul 2 se aplică de la 15 august 2017.

      Adoptată la Bruxelles, 13 noiembrie 2017.

            Pentru Consiliu

            Președintele

         F. MOGHERINI

      (1)  Decizia 2014/438/PESC a Consiliului din 8 iulie 2014 de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia (JO L 200, 9.7.2014, p. 11).

      (2)  Decizia (PESC) 2017/299 a Consiliului din 17 februarie 2017 privind prelungirea mandatului Reprezentantului Special al Uniunii Europene pentru Caucazul de Sud și criza din Georgia (JO L 43, 21.2.2017, p. 214).


title: Decizia (PESC) 2017/2072 a Consiliului din 13 noiembrie 2017 de actualizare și de modificare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de modificare a Deciziei (PESC) 2017/1426

text:
               14.11.2017

               RO

               Jurnalul Oficial al Uniunii Europene

               L 295/57

         DECIZIA (PESC) 2017/2072 A CONSILIULUI
   din 13 noiembrie 2017
   de actualizare și de modificare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de modificare a Deciziei (PESC) 2017/1426
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 4 august 2017, Consiliul a adoptat Decizia (PESC) 2017/1426 (2) de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC (denumită în continuare „lista”).

               (3)

               Consiliul a stabilit că nu mai există motive pentru menținerea pe listă a uneia dintre entitățile respective.

               (4)

               Prin urmare, lista ar trebui actualizată în consecință,

         ADOPTĂ PREZENTA DECIZIE:
   Articolul 1
   Anexa la Decizia (PESC) 2017/1426 se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 13 noiembrie 2017.

            Pentru Consiliu

            Președintele

         F. MOGHERINI

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia (PESC) 2017/1426 a Consiliului din 4 august 2017 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului, și de abrogare a Deciziei (PESC) 2017/154 (JO L 204, 5.8.2017, p. 95).

      ANEXĂ
      Următoarea entitate se elimină de pe lista prevăzută în anexa la Decizia (PESC) 2017/1426:
      II.   GRUPURI ȘI ENTITĂȚI

                     „18.

                     «Fuerzas armadas revolucionarias de Colombia» – «FARC» («Forțele Armate Revoluționare din Columbia»).”


title: Decizia (UE) 2017/2076 a Comisiei din 7 noiembrie 2017 de modificare a Deciziei 2009/607/CE în ceea ce privește perioada de valabilitate a criteriilor ecologice pentru acordarea etichetei UE ecologice pentru îmbrăcăminți rezistente [notificată cu numărul C(2017) 7247] (Text cu relevanță pentru SEE. )

text:
               14.11.2017

               RO

               Jurnalul Oficial al Uniunii Europene

               L 295/74

         DECIZIA (UE) 2017/2076 A COMISIEI
   din 7 noiembrie 2017
   de modificare a Deciziei 2009/607/CE în ceea ce privește perioada de valabilitate a criteriilor ecologice pentru acordarea etichetei UE ecologice pentru îmbrăcăminți rezistente

         [notificată cu numărul C(2017) 7247]

   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2) și alineatul (3) litera (c), după consultarea Comitetului pentru etichetare ecologică al Uniunii Europene,
   întrucât:

               (1)

               Valabilitatea criteriilor ecologice aplicate în prezent pentru acordarea etichetei UE ecologice pentru îmbrăcăminți rezistente și a cerințelor de evaluare și verificare aferente, prevăzute în Decizia 2009/607/CE a Comisiei (2), expiră la 30 noiembrie 2017. S-a efectuat o evaluare care a confirmat relevanța și caracterul adecvat al criteriilor ecologice actuale, precum și al cerințelor de evaluare și de verificare aferente, stabilite de Decizia 2009/607/CE. Este, prin urmare, oportun să se prelungească perioada de valabilitate a criteriilor și a cerințelor de evaluare și verificare respective.

               (2)

               Prin urmare, Decizia 2009/607/CE ar trebui modificată în consecință.

               (3)

               Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,

         ADOPTĂ PREZENTA DECIZIE:
   Articolul 1
   Articolul 3 din Decizia 2009/607/CE se înlocuiește cu următorul text:

      „Articolul 3
      Criteriile ecologice pentru categoria de produse «îmbrăcăminți rezistente» și cerințele de evaluare și de verificare aferente sunt valabile până la 30 iunie 2021.”

   Articolul 2
   Prezenta decizie se adresează statelor membre.

      Adoptată la Bruxelles, 7 noiembrie 2017.

            Pentru Comisie

         Karmenu VELLA

            Membru al Comisiei

      (1)  JO L 27, 30.1.2010, p. 1.

      (2)  Decizia 2009/607/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru îmbrăcăminți rezistente (JO L 208, 12.8.2009, p. 21).


title: Decizia (UE) 2017/2070 a Consiliului din 6 noiembrie 2017 de numire a unui supleant, propus de Republica Finlanda, în cadrul Comitetului Regiunilor

text:
               14.11.2017

               RO

               Jurnalul Oficial al Uniunii Europene

               L 295/54

         DECIZIA (UE) 2017/2070 A CONSILIULUI
   din 6 noiembrie 2017
   de numire a unui supleant, propus de Republica Finlanda, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului finlandez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Wille VALVE,

         ADOPTĂ PREZENTA DECIZIE:
   Articolul 1
   Este numit în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Tony WIKSTRÖM, Ledamot i Ålands lagting.

         Articolul 2
   Prezenta decizie intră în vigoare la data adoptării.

      Adoptată la Bruxelles, 6 noiembrie 2017.

            Pentru Consiliu

            Președintele

         T. TAMM

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2017/2080 a Băncii Centrale Europene din 22 septembrie 2017 de modificare a Deciziei BCE/2010/9 privind accesul la și utilizarea anumitor date din TARGET2 (BCE/2017/29)

text:
                  14.11.2017

                  RO

                  Jurnalul Oficial al Uniunii Europene

                  L 295/86

            DECIZIA (UE) 2017/2080 A BĂNCII CENTRALE EUROPENE
      din 22 septembrie 2017
      de modificare a Deciziei BCE/2010/9 privind accesul la și utilizarea anumitor date din TARGET2 (BCE/2017/29)
      CONSILIUL GUVERNATORILOR BĂNCII CENTRALE EUROPENE,
      având în vedere Tratatul privind funcționarea Uniunii Europene, în special articolul 127 alineatul (2) prima și a patra liniuță,
      având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima și a patra liniuță și articolul 22,
      întrucât:

                  (1)

                  Orientarea BCE/2012/27 (1) a instituit un sistem transeuropean automat de transfer rapid cu decontare pe bază brută în timp real (TARGET2).

                  (2)

                  TARGET2 funcționează pe baza unei platforme tehnice unice denumite platformă comună unică, operată de Deutsche Bundesbank, Banque de France și Banca d'Italia. Acesta este structurat din punct de vedere juridic ca o multitudine de sisteme cu decontare pe bază brută în timp real; fiecare dintre acestea constituie o componentă a TARGET2 și este operat de o bancă centrală din Eurosistem. Prin Orientarea BCE/2012/27, regulile privind componentele TARGET2 au fost armonizate în cea mai mare măsură posibilă.

                  (3)

                  Consiliul guvernatorilor Băncii Centrale Europene (BCE) a adoptat Decizia BCE/2010/9 (2).

                  (4)

                  Datele TARGET2 la nivel de tranzacție sunt necesare pentru a efectua analize legate de supravegherea macroprudențială, stabilitatea financiară, integrarea financiară, operațiunile de piață, funcțiile de politică monetară și Mecanismul unic de supraveghere. De asemenea, datele sunt necesare pentru a face cunoscute rezultatele agregate ale acestor analize. Prin urmare, domeniul de aplicare al Deciziei BCE/2010/9 trebuie extins pentru a permite accesul la date în aceste scopuri.

                  (5)

                  Comitetul pentru infrastructura pieței (Market Infrastructure Board) (MIB) este responsabil pentru activitățile operaționale din domeniul infrastructurilor de piață ale Eurosistemului. De asemenea, MIB este responsabil de inițiativele și proiectele noi privind infrastructura de piață, inclusiv gestiunea funcțională și operațională a TARGET2 și a TARGET2-Securities, conform mandatului acordat de Consiliul guvernatorilor. Comitetul pentru infrastructura pieței și plăți (Market Infrastructure and Payments Committee) (MIPC) este responsabil cu coordonarea monitorizării sistemelor de plăți, inclusiv coordonarea monitorizării TARGET2. În ceea ce privește TARGET2-Securities (T2S) și TARGET2, MIPC contribuie și la îndeplinirea atribuțiilor alocate nivelului 1 de guvernanță în conformitate cu Orientarea BCE/2012/27. MIB și MIPC preiau atribuțiile conferite Comitetului pentru sistemele de plăți și de decontare în conformitate cu Decizia BCE/2010/9,

            ADOPTĂ PREZENTA DECIZIE:
      Articolul 1
      Modificări
      Decizia BCE/2010/9 se modifică după cum urmează:

                  1.

                  Articolul 1 se înlocuiește cu următorul text:
                  „Articolul 1
                  (1)   Băncile centrale au acces la datele la nivel de tranzacție extrase din TARGET2 de la toți participanții la toate componentele TARGET2 pentru a se asigura funcționarea și monitorizarea eficiente ale TARGET2. De asemenea, băncile centrale pot accesa datele pentru a efectua analizele necesare pentru supravegherea macroprudențială, stabilitatea financiară, integrarea financiară, operațiunile de piață, funcțiile de politică monetară și Mecanismul unic de supraveghere, în conformitate cu principiul separării.
                  (2)   Accesul la datele prevăzute la alineatul (1) și utilizarea acestora pentru efectuarea de analize cantitative și de simulări numerice este limitat la următoarele:

                              (a)

                              pentru a asigura funcționarea și monitorizarea eficiente ale TARGET2, un membru al personalului și maximum trei supleanți separat pentru operarea și monitorizarea TARGET2. Membrii personalului și supleanții acestora sunt membri ai personalului cu atribuții de operare a TARGET2 și de monitorizare a infrastructurii pieței;

                              (b)

                              pentru toate celelalte analize, un grup de până la 15 membri ai personalului care desfășoară activități de cercetare, coordonați de șefii activităților de cercetare din Sistemul European al Băncilor Centrale.

                        (3)   Băncile centrale pot desemna membrii personalului și supleanții acestora. Desemnarea membrilor personalului din rândul celor care se ocupă de operațiuni, inclusiv a șefilor activităților de cercetare, care au permisiunea de a accesa datele TARGET2 în conformitate cu alineatul (2) face obiectul aprobării de către Comitetul pentru infrastructura pieței (Market Infrastructure Board) (MIB). Desemnarea membrilor personalului din rândul celor care se ocupă de monitorizare, care au permisiunea de a accesa datele TARGET2 în conformitate cu alineatul (2) face obiectul aprobării de către MIPC. Același proceduri se aplică și în cazul înlocuirii acestora.
                  (4)   MIB adoptă norme specifice pentru garantarea confidențialității datelor la nivel de tranzacție. Băncile centrale asigură respectarea acestor norme de către membrii personalului lor desemnați în conformitate cu alineatele (2) și (3). Fără a aduce atingere aplicării de către băncile centrale a oricăror alte norme privind conduita profesională sau confidențialitatea, în cazul nerespectării normelor specifice adoptate de MIB, băncile centrale împiedică accesul la sau utilizarea datelor prevăzute la alineatul (1) de către oricare dintre membrii desemnați ai personalului lor. MIB monitorizează respectarea dispozițiilor prezentului alineat.
                  (5)   De asemenea, Consiliul guvernatorilor poate decide să acorde acces altor utilizatori în baza unor reguli exacte și predefinite. În astfel de cazuri, MIB monitorizează utilizarea datelor de către aceștia, în special respectarea de către aceștia a normelor privind confidențialitatea, astfel cum sunt stabilite de către MIB și în conformitate cu articolul 38 din anexa II la Orientarea BCE/2012/27 (*1).

                     (*1)  Orientarea BCE/2012/27 din 5 decembrie 2012 privind sistemul transeuropean automat de transfer rapid cu decontare pe bază brută în timp real (TARGET2) (JO L 30, 30.1.2013, p. 1).”"

                  2.

                  Articolul 2 alineatul (1) se înlocuiește cu următorul text:
                  „(1)   Se înființează Simulatorul TARGET2 pentru efectuarea analizelor cantitative și a simulărilor numerice prevăzute la articolul 1 alineatul (1).”

                  3.

                  Articolul 3 se înlocuiește cu următorul text:
                  „Articolul 3
                  (1)   MIB stabilește un program de lucru operațional pe termen mediu și MIPC stabilește un program de monitorizare care vor fi desfășurate prin utilizarea de date la nivel de tranzacție de către membrii personalului desemnați în conformitate cu articolul 1 alineatele (2) și (3).
                  (2)   MIB poate hotărî să publice informații derivate din utilizarea de date la nivel de tranzacție, cu condiția să nu fie posibilă identificarea participanților sau a clienților participanților.
                  (3)   MIB hotărăște cu majoritate simplă. Deciziile acestuia fac obiectul revizuirii de către Consiliul guvernatorilor.
                  (4)   MIB informează periodic Consiliul guvernatorilor cu privire la toate elementele care privesc aplicarea prezentei decizii.”

                  4.

                  Articolul 4 se înlocuiește cu următorul text:
                  „Articolul 4
                  Fără a aduce atingere articolului 38 alineatul (3) din anexa II la Orientarea BCE/2012/27, MIB coordonează divulgarea și publicarea de către băncile centrale a informațiilor privind plățile care privesc un participant sau clienții unui participant la care se face trimitere în acel articol.”

            Articolul 2
      Intrarea în vigoare
      Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

         Adoptată la Frankfurt pe Main, 22 septembrie 2017.

               Președintele BCE

            Mario DRAGHI

         (1)  Orientarea BCE/2012/27 din 5 decembrie 2012 privind sistemul transeuropean automat de transfer rapid cu decontare pe bază brută în timp real (TARGET2) (JO L 30, 30.1.2013, p. 1).

         (2)  Decizia BCE/2010/9 din 29 iulie 2010 privind accesul la și utilizarea anumitor date din TARGET2 (JO L 211, 12.8.2010, p. 45).


title: Decizia (UE) 2017/2060 a Consiliului din 6 noiembrie 2017 privind încheierea, în numele Uniunii Europene și al statelor sale membre, a celui de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană

text:
               14.11.2017

               RO

               Jurnalul Oficial al Uniunii Europene

               L 295/1

         DECIZIA (UE) 2017/2060 A CONSILIULUI
   din 6 noiembrie 2017
   privind încheierea, în numele Uniunii Europene și al statelor sale membre, a celui de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (6) al doilea paragraf litera (a) punctul (i),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu articolul 6 alineatul (2) din Actul de aderare a Republicii Croația, aderarea Croației la, între altele, Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (2), (denumit în continuare „acordul”) se aprobă prin intermediul unui protocol la acordul menționat (denumit în continuare „protocolul”). În temeiul acordului, în ceea ce privește astfel de aderări se aplică o procedură simplificată, prin care protocolul se încheie între Consiliu, hotărând în unanimitate în numele statelor membre, și țara terță în cauză.

               (2)

               La data de 14 septembrie 2012, Consiliul a autorizat Comisia să deschidă negocieri cu țările terțe în cauză, având în vedere aderarea Croației la Uniune. Negocierile cu Chile s-au încheiat cu succes, iar protocolul a fost semnat în numele Uniunii Europene și al statelor sale membre la 29 iunie 2017 la Bruxelles.

               (3)

               Protocolul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii Europene și al statelor sale membre, cel de Al treilea protocol adițional la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, pentru a ține seama de aderarea Republicii Croația la Uniunea Europeană (3).
   Articolul 2
   Președintele Consiliului efectuează, în numele Uniunii Europene și al statelor sale membre, notificarea prevăzută la articolul 14 alineatul (1) din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 6 noiembrie 2017.

            Pentru Consiliu

            Președintele

         T. TAMM

      (1)  Aprobarea din 14 septembrie 2017 (nepublicată încă în Jurnalul Oficial).

      (2)  JO L 352, 30.12.2002, p. 3.

      (3)  Protocolul a fost publicat în JO L 196 din 27.7.2017 împreună cu decizia privind semnarea.


title: Decizia (PESC) 2017/2073 a Consiliului din 13 noiembrie 2017 de modificare a Poziției comune 2001/931/PESC privind aplicarea de măsuri specifice pentru combaterea terorismului

text:
               14.11.2017

               RO

               Jurnalul Oficial al Uniunii Europene

               L 295/59

         DECIZIA (PESC) 2017/2073 A CONSILIULUI
   din 13 noiembrie 2017
   de modificare a Poziției comune 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               Consiliul a stabilit că nu mai există motive pentru menținerea unei entități pe lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC. Măsurile restrictive împotriva acestei entități au fost suspendate prin Decizia (PESC) 2016/1711 a Consiliului (2).

               (3)

               Prin urmare, Poziția comună 2001/931/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   La articolul 5 din Poziția comună 2001/931/PESC, al doilea paragraf se elimină.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 13 noiembrie 2017.

            Pentru Consiliu

            Președintele

         F. MOGHERINI

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia (PESC) 2016/1711 a Consiliului din 27 septembrie 2016 de modificare a Poziției comune 2001/931/PESC privind aplicarea de măsuri specifice pentru combaterea terorismului (JO L 259I, 27.9.2016, p. 3).